**TOP\_PLUSZ-1.2.3-21-TL1-2022-00010 kódszámú,**

**Bátaszék, belterületi utak I. - Bezerédj utca**

című projekt

**Tervezési program**

Bezerédj utca felújítása a Budai u. – Olimpia u. között

**Az út fejlesztésének igénye:**

A fejlesztés megvalósulásával a forgalombiztonság növekszik. Hosszú évekre kátyú mentessé válik a burkolat. A leállósáv kiépítésével a parkolás is biztonságosabbá válik. A parkoló autók nem szűkítik a forgalmi sáv szélességét.

A tervezett fejlesztés lakossági igények alapján indokolt. A Bezerédj-Olimpia-Orbán utcák nyomvonalán helyijáratos buszforgalom van, melynek az utak állapota és keresztmetszeti méretei nem mindenütt felelnek meg, ennek megfelelő kialakítása jelen projektben biztosított

**Jelenlegi állapot:**

A fejlesztéssel érintett utca mindkét oldalon családi házakkal, illetve középületekkel, szolgáltató létesítményekkel beépített. Alapvetően a személygépkocsival történő közlekedés a jellemző, azonban emellett a kerékpáros közlekedés is jellemző. Az utcában az aszfalt útburkolat 4,5 m szélességű, jobb oldalán, az utca elején merőleges parkolókkal, kiemelt szegéllyel. Bal oldalán csak néhány méteren van kiemelt szegély, azután nyílt burkolt vízelvezető árok van mindkét oldalon. Kettő db 1,5 m széles öbölben kiépített autóbuszmegálló hely van az utcában. Az óvoda előtt zárt csatorna fölött térkő burkolatú leállósáv van 70 m hosszan, 3 m szélességgel. A további szakaszokon is van zárt csapadékcsatorna a bal oldalon. Az úthoz csatlakozó egyéb parkolóknál szintén zárt csapadékcsatorna van. A Park sétány keresztezésénél egy árok is keresztezi az utcát, az itt lévő fedlapos áteresz 1,5 m nyílású, kielégítő állapotú, kiemelt szegélyei között a távolság 7m. A beavatkozás tervezett hossza a Budai utcától az Olimpia utcáig tart. Helyijáratos útvonal teljes hosszban érinti a fejlesztés helyét. Kijelölt gyalogátkelőhely nincs az útszakaszon, új gyalogátkelőhely kijelölése nem történik.

Az érintett útszakasz a helyijáratos autóbusz forgalmon kívül jelentős személygépjármű és kerékpáros forgalmat bonyolít. A település nyugati városrészén élők nagy többsége ezt az útvonalat használja. Az út mindkét oldalán teljes hosszban kiépített járda helyezkedik el. A kerékpárosok az burkolatot használják közlekedésre, kerékpárút nincs kiépítve. Több jelentős forgalmat vonzó létesítmény is van közvetlenül az utcában és annak környezetében, pl.: tanuszoda, élelemiszer bolt, pékség, óvoda, bölcsőde. A közút kezelője a burkolat és kapcsolódó létesítmények karbantartását folyamatosan végzi. Az aszfalt kopóréteg több helyen repedezett, kátyú képződésre hajlamos.

Bátaszék Város Településszerkezeti tervének „1. Területfelhasználás 1.2. pont 1.2.1. Közlekedési és közműterületek” alpontja alapján a Bezerédj utca belterületi mellékút, gyűjtőút kategóriába tartozik, valamint B.V. tervezési oszt. környezetbe.

Bátaszék Város Önkormányzata Képviselő-testületének 13/2020. (VII.14.) számú a helyi építési szabályzatról szóló rendeletének 6. számú melléklet 6.1 Közúti közlekedési területek pontja alapján a Bezerédj utca KÖu-3 övezetbe tartozóan „országos mellékút, belterületi gyűjtőút” megnevezésű útkategóriába tartozik.

A „Szabályozási terv - Bátaszék” megnevezésű tervlap alapján az 580 hrsz-ú Bezerédj utca ingatlan KÖu-3 övezetbe tartozik.

 

**Tervezett állapot:**

A projekt keretében az útburkolat megerősítése történik aszfalttal a Budai u.-Olimpia u. között. A Bezerédj utca páros oldalán meglévő parkoló végétől (Bezerédj u.4. sz. ingatlan) a Perczel utcáig az árok lecsövezésével leállósáv kerül kialakításra, itt kiemelt szegély készül, és a járda is átépítésre kerül. A földárkos szakaszokon az árok rendezése is megtörténik. A térkő burkolatú autóbuszmegálló öblök a szinteltérés miatt átrakásra kerülnek. A meglévő, az úthoz csatlakozó parkolóknál az aszfalt csatlakozás kifuttatása is megoldódik. Opcionálisan megvizsgálásra kerül a Bezerédj utca, Budai utca - Hunyadi utca közötti páratlan házszámú oldalán fektetett szegély kialakítása az aszfaltburkolat letöredezésének megakadályozása érdekében.

**Elvárt követelmények:**

1. a Magyar Mérnöki Kamara szabályzatai és a vonatkozó előírások, jogszabályok, tervezési szabványok betartásával,
2. A beruházás költségkerete: nettó 57,48 mFt.

c) Kapcsolódó jogszabályok

1988. I. tv. a közúti közlekedésről

2003. évi CXXV. törvény az egyenlő bánásmódról és az esélyegyenlőség előmozdításáról

314/2005. (XII.25.) Korm. rendelet a környezeti hatásvizsgálati és az egységes környezethasználati engedélyezési eljárásról

176/2011. (VIII. 31.) Korm. rendelet a közúti infrastruktúra közlekedésbiztonsági kezeléséről

1. Egyéb előírások

e-UT 03.04.13 Kerékpározható közutak tervezése

e-ÚT 02.01.42. Közúti biztonsági audit módszertan

e-ÚT 03.01.11 Közutak tervezése (KTSZ)

e-ÚT 06.02.11 Utak és autópályák létesítésének általános geotechnikai szabályai

e-ÚT 03.07.12 Közutak víztelenítésének tervezése

e-ÚT 06.03.12 Kisforgalmú utak pályaszerkezet méretezése

e-ÚT 06.03.13 Aszfaltburkolatú útpályaszerkezetek méretezése és megerősítése

e-ÚT 05.01.15 Útépítési kőanyaghalmazok

e-ÚT 06.03.53 Kötőanyag nélküli és hidraulikus kötőanyagú burkolatalapok

e-ÚT 05.02.15 Útépítési aszfaltkeverékek. Visszanyert aszfalt.

e-ÚT 06.03.21 Útpályaszerkezeti aszfaltburkolatok rétegeinek követelményei

e-UT 05.02.11 Útpályaszerkezeti aszfaltburkolatok keverékeinek követelményei

e-ÚT 06.03.63 Útpályaszerkezetek bevonatai

e-ÚT 04.03.11 Útburkolati jelek tervezése

e-ÚT 04.02.11 Közúti jelzőtáblák. A jelzőtáblák megtervezése, alkalmazása és elhelyezése

e-ÚT 09.04.15 Közutak geodéziai előírásai és geometriai követelmények

e-ÚT 03.05.12 Akadálymentes közúti létesítmények

Segédlet a közszolgáltatásokhoz és egyéb szolgáltatásokhoz való egyenlő esélyű hozzáférés megteremtéséhez

MSZ 12042:2019 Fák védelme építési területeken

MSZ 12172:2019 Díszfák és díszcserjék ültetése települések közterületein

**Megjegyzés**: Az alkalmazott felsorolások példálózó jellegűek, nem kizárólagosságot jelentenek.

***B á t a s z é k,*** 2025. január 22.

 ***dr. Bozsolik Róbert***